การจดสิทธิบัตร ในแต่ละประเทศมีระยะเวลาการพิจารณาแตกต่างกัน โดยเราไม่สามารถแทรกคิวการจดสิทธิบัตรได้ในทุกกรณี เนื่องจากการแทรกคิวจะเป็นการริดรอนสิทธิ์ผู้ยื่นคำขอก่อนหน้า กรณีเป็นคำขอเดียวกัน
สำหรับระยะเวลาการดำเนินการด้านสิทธิบัตร ในประเทศไทย ขึ้นอยู่กับดุลยพินิจของผู้ตรวจสอบ ความซับซ้อนของงานประดิษฐ์ ภาระงานผู้ตรวจสอบ โดยสามารถบอกเป็นระยะเวลาคร่าวๆ ได้ดังนี้
1. สิทธิบัตรการประดิษฐ์ ปกติจะมีระยะเวลาพิจารณา ประมาณ 1-3 ปี
2. อนุสิทธิบัตร ปกติจะมีระยะเวลาพิจารณา ประมาณ 4-11 เดือน
3. สิทธิบัตรการออกแบบผลิตภัณฑ์ ปกติจะมีระยะเวลาการพิจารณา ประมาณ 1-3 ปี
ทั้งนี้ หากคำขอมีการยื่นแก้ไขเพิ่มเติม หรือมีคำสั่งแก้ไข โดยถ้าดำเนินการล่าช้า จะเป็นการยืดระยะเวลาการรับจดออกไปอีก ประมาณ 2-3 เดือน